Jamâmeerâ

Jamâmeerâ ( teikâ بحر لوط, Baḥr Lūṭ "Loot meerâ", , "sälttimeerâ") lii juvâttemes já uáli sálttáás jävri Jordania já Israel rääji alne. Ive 2016 ton čäsuáivi lâi 430,5 meetterid merâtääsi vuoluubeln. Tot meerhâš tom, et Jamâmeerâ riddo lii eennâmpáálu ase puoh kieŋâlumos saje.

Šoddâm
Jamâmeerâ šoodâi mioseen ääigi. Talle tot uulij tavveen Hulanleevi räi já mäddin suulân 65 km tááláá maadâroobdâst máádás. Ovdil Jamâmeerâ šoddâm Koskâmeerâ lâi olláám tááláá Jamâmeerâ kuávlu räi.

Jiešvyevih
Jamâmeerâ lii ohtâ sálttáámuin čäcihámášuumijn maailmist. Ive 2011 ton sálttáásvuotâ lâi 342 g/kg teikâ 34,2 %, mii lii 9,6 kerdid eenâb ko meerâ sálttáásvuotâ. Jamâmeerâ saahâdvuotâ lii 1,24 kg/litter.

Čääsi liegâsvuotâ lii 22–24 cekkid ponneest. Keessiv pajaldâsčääsi liegâsvuotâ paijaan 32–35 ciäkán.

Jamâmeerâst ij lah juvvâdâh. Čääci vuálgá jäävrist lievlistmáin.

Vijđodâh já čäsuáivi alodâh
Jamâmeerâ vijđodâh lii kiäppánâm ive 1930 rääjist, ko mittedmeh algii. Čäsuáivi alodâh lii meid muttum.

 Ihe Čäsuáivi alodâh (m) Vijđodâh (km2) 1930 -390 1050 1980 -400 680 1992 -407 675 1997 -411 670 2004 -417 662 2010 -423 655 2016 -430,5 605

Šoŋŋâdâh
Jamâmeerâ taveoosijn arva koskâmiärálávt suulân 100 mm jyehi ive. Ton maadâoosijn vist jyehi-ivvááš arvemeeri lii tuše 50 mm.

Liegâsvuotâ lii koskâmiärálávt 32–39 cekkid keessiv já 20–23 cekkid tälviv. Jamâmeerâ kuávlu liegâsvuotâulâttâsah láá 47,0 °C keessiv já 5,4 °C tälviv.

Fáádást eres soojijn

 Käldeeh 

Luokka:Čiäŋuduvah
Luokka:Israel jäävrih
Luokka:Jordania jäävrih
Luokka:Palestiina jäävrih
Luokka:Ráámmát sajeh
Luokka:Sälttijäävrih